Diari Oficial de la Generalitat Valenciana


Sumari del DOGV 9374, del 04-07-2022 (2022/6063)

RESOLUCIÓ de 20 de juny de 2022, de la Direcció General d'Obres Públiques, Transport i Mobilitat Sostenible, de la Generalitat, per la qual s'aprova el Pla de mobilitat de la nova seu de les delegacions especials de l'Agència Estatal d'Administració Tributària i d'Economia i Hisenda a València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6063


Data del document
:   20-06-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 20 de juny de 2022, de la Direcció General d'Obres Públiques, Transport i Mobilitat Sostenible, de la Generalitat, per la qual s'aprova el Pla de mobilitat de la nova seu de les delegacions especials de l'Agència Estatal d'Administració Tributària i d'Economia i Hisenda a València. [2022/6063]  
L'article 9 de la Llei 6/2011, de mobilitat de la Comunitat Valenciana, estableix que els plans de mobilitat són els instruments que concreten, en un àmbit o implantació determinats, els objectius de seguretat, accessibilitat, salut, eficiència energètica, millora del medi ambient, intermodalitat i aposta pel transport públic establits en aquesta norma. A més dels plans supramunicipals i municipals de mobilitat, la llei també preveu plans de mobilitat d'elements singulars per la seua capacitat de generació o atracció de desplaçaments.  
  
L'article 12 determina que la implantació d'aquells usos, serveis o unitats residencials particularment rellevants en relació amb la seua capacitat de generació o atracció de demanda de desplaçaments siga precedida de la formulació d'un pla de mobilitat específic d'àrea o centre singular. S'estableix que correspon a la conselleria competent en matèria de transport l'aprovació dels plans de mobilitat previstos en l'article, aprovació que serà prèvia a l'atorgament de la llicència o aprovació del projecte o instrument d'ordenació que en possibilite el desenvolupament de la implantació.  
El Decret 105/2019, del Consell, determina les competències de la Conselleria de Política Territorial, Obres Públiques i Mobilitat, en matèria de transports i mobilitat. Mitjançant la Resolució del titular de data 23 de juliol de 2019, es delega la competència d'aprovació dels plans de mobilitat en la persona titular de la Direcció General d'Obres Públiques, Transport i Mobilitat Sostenible.  
El Servei de Mobilitat Urbana de la Direcció General estudia la documentació remesa per l'Agència Estatal d'Administració Tributària relativa al Pla de mobilitat de la nova seu a València i amb data 17 de juny de 2022 emet un informe favorable de l'aprovació del pla.  
Per tot això, després de la sol·licitud i la documentació remesa per l'Agència Estatal d'Administració Tributària amb data de recepció de 24 de maig de 2022, vist l'informe del Servei de Mobilitat i de conformitat amb els articles 3, i 12 de la Llei 6/2011, resolc:  
  
Primer  
Aprovar definitivament el Pla de mobilitat de la nova seu de les delegacions especials de l'Agència Estatal d'Administració Tributària i d'Economia i Hisenda a València.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, podrà interposar-se un recurs potestatiu de reposició davant de la consellera de Política Territorial, Obres Públiques i Mobilitat en el termini d'un mes, comptat des de l'endemà de la publicació d'aquesta, d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació d'aquesta, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercitar-se qualsevol altre recurs que es considere oportú.  
  
València, 20 de juny de 2022.- La directora general d'Obres Públiques, Transport i Mobilitat Sostenible: Roser Obrer Marco.